Carlos Slim Helú

Carlos Slim Helú (lahèr 28 Januwari 1940) panèka pangusaha bân filantropis."Biography". Carlos Slim Helú. http://www.carlosslim.com/biografia_ing.html  Èaksès tangghâl 21-01-2026 Salèrana panèka pamimpin otama bân CEO perusahaan tèlèkomunikasi Teléfonos de México bân América Móvil. È taon 2011, Slim èakoè sareng  Forbes dhâddhi orèng palèng soghi sa-dhunnya duwâ' kalè ros-terrossân kalabân kasoghiyân bhârsèna ra-kèra US$74 miliar.

Carlos Slim lahèr è Mexico City, Mexico è taon 1940 dâri kalowarghâ Kristen, eppa'na anyama Maronite Julián Slim Haddad bân èbhuna anyama Linda Helú. Rèng seppona akabin è bulân Agustus 1926 bân andi' katoronan Lèbanon.Bone, James (11 March 2010). "Mexican mogul Carlos Slim got his big break in sell-off of national telephone firm". The Times. London.  Èaksès tangghâl 21-01-2026Padgett, Tim (11 July 2007). "Carlos Slim's Embarrassment of Riches". Time Magazine. United States. Èarsipaghi ḍâri vèrsi aslina tangghâl 2011-06-23.  Èaksès tangghâl 21-01-2026 Eppa'na lahèr kalabân nyama Khalil Slim Haddad, è bâkto ngodâna salèrana buruh ka Mèksiko è taon 1902 ghâbây majhâu abâ'na ḍâri pamarènta'an militèr kerras ḍâri Kakaisaran Ottoman. Empa' kaka' lakè'na eppa'na Slim sabelluna ampon neptep è Mèksiko.

Èbhuna, Linda Helú, lahèr è Parral, Chihuahua, dâri rèng seppo imigran, asalla ḍâri Lèbanon sè dâteng ka Meksiko è akhèr abad ka-19. Reng seppona panèka sè maddhek majalah abhâsa Arab partama ghâbây komunitas Lèbanon-Mèksiko kalabân sèttong mesin cèta' sè èkèbâ bâkto ngalakonè migrasi.

È taon 1911, Julian maddhek toko bahan kalambhi La Estrella del Oriente. È taon 1921, salèrana mellè pan-bârâmpan paroma'an (perumahan) mewah è distrik komèrsial pusat kottha Mexico City, sè dhâddhi donatur rajâ ḍâri kasoghiyânna.

Julian Slim èkennal anḍi' usaha/invèstor sè bisa amanfa'ataghi siklus èkonomi naghârâ Mèksiko sè statussâ mènangka naghârâ èkonomi nengnga. Mèksiko ongghâna èkonomina bisa lambat otabâ bisa krisis èkonomi è taon-taon khusus, tapè krisis kasebbhut langsung abhâlik dhâddhi ongghâ polè èkonomina sacara signifikan. Stratègi Julian sanget sederhana: bâkto èkonomi malarat bân arghâ-arghâ ghâgghâr (tamaso' arghâ saham), bâkto ghânèka salèrana bhâkal mellè bânnya' asèt bân saham. Bâkto èkonomina bhâghus sè arghâ-arghâ saham ongghâ tèngghi kantos jhâu èyattas arghâ sè biyasana, salèrana bhâkal ajhuwâl pan-bârâmpan sahamma.Hidayat, Teguh (Maret 2017). Value Investing: Beat The Market in Five Minutes!. Jakarta: PT. Elex Media Komputindo. kaca 160–161. ISBN 978-602-04-0180-5.

 Parjhâlânan invèstasi 
Kasempadhân palèng rajâ è karir invèstasina, sè akhèrra suksès ngèbâ salèrana dhâddhi sala sèttong orèng palèng soghi è dhunnya, bâḍâ è awwâl dekade 80-an. Taon 1982, arghâ minnyak dhunnya sanget toron. Parèkonomian naghârâ Meksiko, sè sabelluna noro' buntâ' ka èkspor minnyak, langsung ollè periode krisis sè rajâ, para' paḍâ'â bân krisis monètèr è Indonèsia taon 1998. Bânnya' perusahaan sè ghâgghâr, bank-bank èlikuidasi bân nilai porop pèssè Peso sanget toron sè aghâbây pasar saham Mèksiko jhughân sanget anjlok.Hidayat, Teguh (Maret 2017). Value Investing: Beat The Market in Five Minutes!. Jakarta: PT. Elex Media Komputindo. kaca 162–163. ISBN 978-602-04-0180-5.

 Sombher-sombher